«Qo‘qon» EIZda Hyundai yuk avtomobillari ishlab chiqariladi

Hyundai yuk mashinalarini ishlab chiqarish bo‘yicha loyiha «Qo‘qon» erkin iqtisodiy zonasida amalga oshiriladi.
O‘zA ma'lumotlariga ko‘ra, loyihani amalga oshirishga 130 mln dollar miqdorida mablag‘ yo‘naltiriladi.
Yangi ishlab chiqarish tashabbusi Koreyaning Evergreen Motors va Posco Daewoo kompaniyasiga tegishli.
Eslatib o‘tamiz, O‘zbekistonda Hyundai avtomobillari ishlab chiqarishni tashkil etish to‘g‘risidagi kelishuvga O‘zbekiston Respublikasi prezidenti Shavkat Mirziyoyevning Janubiy Koreyaga tashrifi doirasida erishildi.
O‘zbekiston prezidenti Shavkat Mirziyoyev 2018 yil 12 yanvarda «Qo‘qon» EIZni tashkil etdi.